joelniklaus/EU_Wikipedias huggingface dataset:
Harmaajuurekas

Harmaajuurekas (Rhodocollybia butyracea f. asema) on valkoviirujuurekkaan (Rhodocollybia butyracea f. butyracea) vaaleampi muoto, joka kasvaa alkutalveen saakka. Se on usein valkoviirujuurekasta pienempi, matalampi ja sen lakki on vaaleanharmaa ja kosteusmuuntuva. Harmaajuurekas voi harvoin olla myös albiino. Ruokasieneksi käytettäessä se on osattava erottaa syötäväksi kelpaamattomasta isojuurekkaasta (Clitocybula platyphylla), joka on sitä kookkaampi, rusehtavan harmaa ja voimakkaasti säikeinen. Toinen näköislaji on kalpeajuurekas (Gymnopus dryophilus), joka on harmaajuurekkaan tavoin syötävä.

Lähteet 

Säiejuurekkaat
You (televisiosarja)

You on yhdysvaltalainen trillerisarja, jonka ovat luoneet Sera Gamble ja Greg Berlanti. Sarja hahmoineen perustuu Caroline Kepnesin samannimiseen kirjaan vuodelta 2014, ja seuraa New Yorkista kotoisin olevaa kirjakaupan myyjää, joka kehittää sairaalloisen pakkomielteen yhteen asiakkaista. 

Ensimmäinen kausi esitettiin yhdysvaltalaisella maksukanava Lifetimellä syksyllä 2018, ja toisen kauden jaksot julkaistiin suoratoistopalvelu Netflixissä 26. joulukuuta 2019. Kolmas kausi julkaistiin lokakuussa 2021.

Netflix on vahvistanut, että sarjasta on tulossa myös neljäs tuotantokausi.

Rooleissa

Päähahmot

Sivuhahmot

Lähteet

Aiheesta muualla
 

Yhdysvaltalaiset televisiosarjat
2010-luvun televisiosarjat
Monitilatoimisto

Monitilatoimisto tarkoittaa toimistoa, jonka keskellä on avointa tilaa, minkä lisäksi tarjolla on myös äänieristettyjä puhelinkoppeja, tiimityöskentelysaleja sekä rentoja tiloja vapaamuotoista ideointia varten. Monitilatoimisto suunniteltiin alun perin liikkuvaa työtä varten.

Työterveyslaitos tutki 2010-luvulla erään ison valtion viraston muutosta monitilatoimistoksi. Niillä työntekijöillä, jotka siirtyivät avokonttorista monitoimitilaan, kokemukset olivat pääosin hyviä. Tulosten perusteella monitilatoimisto näyttää sopivan työhön, joka ei ole sidoksissa tiettyyn paikkaan ja aikaan ja jossa ei tarvita kiinteitä koneita ja laitteita eikä paperimappeja ja kirjoja.

Lähteet

Aiheesta muualla
TTL: Monitilatoimisto työympäristönä

Toimistotyö
Sisustusarkkitehtuuri
Tilat
!
Antti Komonen

Antti Komonen (2. marraskuuta 1880 Käkisalmi – 27. tammikuuta 1946 Seinäjoki) oli suomalainen rehtori, historian opettaja ja kansanrunouden kerääjä.

Komosen vanhemmat olivat talollinen Pekka Komonen ja Sofia Komonen. Hän pääsi ylioppilaaksi 1901 Viipurin reaalilyseosta ja suoritti Helsingin yliopistossa opettajakandidaattitutkinnon 1912. Hän oli aluksi sanomalehtialalla Vaasassa ja Helsingissä sekä toimi Oma Maan toimitussihteerinä. Käkisalmella asuessaan Komonen oli Käkisalmen yhteiskoulun rehtorina, opettajana Käkisalmen yhteislyseossa ja kansalaisopiston johtajana. Hän oli Käkisalmen Sanomat-lehden pitkäaikainen avustaja ja oli 1932–1933 myös lehden toimituksen jäsenenä. Komosella oli myös maatila Tenkalahdessa Käkisalmen lähellä.

Antti Komonen kuoli Seinäjoen lääninsairaalassa 65-vuotiaana tammikuussa 1946.


Julkaisuja 
 Kaakon kulmalta : Karjalan kannaksen liiton julkaisu 1 ; toim. A. V. Komulainen, Antti Komonen. Karjalan kannaksen liitto 1926
 Herrojen valta Itä-Suomessa. Käkisalmi 1926
 Käkisalmi ja Konevitsa. Finlandia-vuosikirja 1927
 Karjala vapaussodassa I-II ; kirj. Simo Eronen ja Antti Komonen, julkaisija Karjalan sotahistorian toimikunta. Otava 1930
 Käkisalmen vanha linna. Käkisalmen kotiseututoimikunta, Käkisalmi 1931
 Käkisalmen yhteiskoulu 1892-1932. Käkisalmi 1932
 Karjalan kannas. Piirteitä sen vaiheista. Karjalan kannaksen liitto, Käkisalmi 1939

Suomennoksia 
 Heinrich von Roos : Napoleonin mukana Venäjällä. Gummerus 1912
 Austraalia ja Uusi Seelanti : maa, kansa ja talous ; Robert Schachnerin kirjasta mukaellen suomensi A. K. Gummerus 1912

Lähteet

Aiheesta muualla 
 Rehtori Antti Komonen, lähikuva marraskuussa 1942, Sotamuseo (Finna)
 Rehtori Komonen entisen talonsa raunioiden ääressä marraskuussa 1942, Sotamuseo (Finna)
 Kymmenvuotisen taipaleen takaa, Kirj. Antti Komonen, Käkisalmen Sanomat, 14.01.1928, nro 5, s. 5, Kansalliskirjaston digitaaliset aineistot
 Pikapiirtoja itä-kannakselaisista suvuista ja sukunimistä. Kirj. Antti Komonen, Käkisalmen Sanomat, 14.07.1928, nro 79, s. 5, Kansalliskirjaston digitaaliset aineistot
 Antti Komonen : Laatokka, Helsingin Sanomat Viikkoliite, 03.07.1932, nro 27, s. 1, Kansalliskirjaston digitaaliset aineistot
Antti Komonen : Venäläinen siirtola suomalaisen Kannaksen keskellä, Käkisalmen Sanomat, 11.09.1937, nro 100, s. 5, Kansalliskirjaston digitaaliset aineistot
 Maisteri Antti Komonen : 20 vuotta sitten lyötiin Raudussa ryssät ja maanpetturit, Käkisalmen Sanomat, 02.04.1938, nro 37, s. 3, Kansalliskirjaston digitaaliset aineistot
 "Nuukuutta", huumorintajun puutetta ja epäilyä Laihialla. Kun maisteri Antti Komonen pidätettiin ryssän vakoojana. Vaikutelmia ja tunnelmia Pohjanmaalta, Käkisalmen Sanomat, 10.02.1940, nro 9, s. 3, Kansalliskirjaston digitaaliset aineistot

Suomen koulujen rehtorit
Suomalaiset tietokirjailijat
Vuonna 1880 syntyneet
Vuonna 1946 kuolleet
Amasis

Amasis () voi viitata seuraaviin:

 Amasis (n. 569/560–510 eaa.), attikalainen savenvalaja
 Amasis-maalari (n. 569/560–510 eaa.), attikalainen mustakuviomaalari, joka maalasi Amasiksen vaaseja
 Ahmose II (Amasis II), Egyptin faarao vuosina 570–526 eaa.
María Romero Cordero

María Romero Cordero (2. huhtikuuta 1909 Santiago de Chile – 14. elokuuta 1989 Santiago de Chile) oli chileläinen toimittaja ja elokuvakriitikko. Häntä pidetään yhtenä maansa elokuva- ja viihdejournalismin pioneereista.

Ura 
Romero opiskeli filosofiaa ja pedagogiikkaa ensin Chilen yliopistossa ja sitten Mills Collegessa Kaliforniassa. Elokuvista hän kiinnostui matkailtuaan Hollywoodissa. Palattuaan Chileen 1930-luvun lopulla Romero pestattiin sikäläiseen aikakauslehti Ecraniin. Lehden päätoimittajana hän työskenteli 1939–1960. Hän teki lehdestä elokuvapainotteisen ja hyödynsi suhteitaan elokuvateollisuuteen ja filmitähtiin. Ecranin levikki moninkertaistui. Vuosina 1961–1963 Romero asui Yhdysvalloissa, minkä jälkeen hän palasi jälleen Chileen ja työskenteli muun muassa sanomalehti El Mercurion elokuvakriitikkona. Hän esiintyi myös television ajankohtaisohjelmissa.

Romero voitti Lenka Franulic -palkinnon 1972.

Lähteet

Aiheesta muualla 
María Romero: La señora que contaba el final de las películas

Chileläiset henkilöt
Elokuvakriitikot
Toimittajat
Vuonna 1909 syntyneet
Vuonna 1989 kuolleet
Witteric

Witteric tai Witterich oli visigoottien kuningas vuosina 603–610. Witteric oli edeltäjänsä Liuva II:n aikana areiolaisen opposition johtaja, ja hän syrjäytti ja murhasi Liuvan vuonna 603. Fredegarin mukaan Witteric tarjosi tytärtään Ermenbergaa vaimoksi Burgundin ja Austrasian kuninkaalle Teoderik II:lle. Teoderik kuitenkin hylkäsi tarjouksen. Loukattu Witteric yritti koota laajan liittouman hyökätäkseen sen voimin Teoderikin kimppuun. Witteric houkutteli liittolaisikseen langobardien kuningasta Agilulfia, Neustrian kuningas Klotar II:sta ja Austrasian Teodebert II:sta, mutta hankkeesta ei tullut mitään. Isidorus Sevillalaisen mukaan Witteric hallitsi seitsemän vuotta, ja salaliittolaiset murhasivat hänet kesken aterian vuonna 610. Chronica Regum Visigotthorumin mukaan Witteric oli kuninkaana kuusi vuotta ja kymmenen kuukautta.

Lähteet 

Visigoottien kuninkaat
Henkirikosten uhrit
500-luvulla syntyneet
Vuonna 610 kuolleet
Jisr al-Shughur

Jisr al-Shughur on kaupunki Syyrian pohjoisosassa Idlibin maakunnassa. Sen asukasluku oli vuoden 2004 väestönlaskennan mukaan 39 917. Syyrian sisällissodan sytyttyä islamistitaistelijat ovat hallinneet kaupunkia vuodesta 2015.

Maantiede

Jisr al-Shughur sijaitsee Pohjois-Syyriassa Orontesjoen varrella. Ympäröivä seutu on vuoristoista ja hankalakulkuista, mutta kaupunki on ollut tärkeä joenylityspaikka.

Historia
Historiallisesti nykyisen kaupungin kohta on ollut strategisesti tärkeä ylityskohta Orontesin varrella ja kulkureitti Syyrian rannikolta kohti sisämaata. Joskus nykyisen paikan on esitetty olevan Ptolemaioksen mainitsema Seleucia ad Belum, tai mahdollisesti Antoniuksen Itineraarissa esiintyvä paikka Niaccuba. Arabimaantieteilijät ovat liittäneet paikan tai tarkemmin joen siellä ylittämän sillan nimeen Kashfahan, jolla käytiin taisteluita roistiretkeläisten vastaan. Varmuutta ei kuitenkaan ole, koska paikkaa kuvailtiin vain hyvin ylimalkaisesti. Noin 6 kilometriä kaupungista luoteeseen sijaitsee Antiokan ruhtinaan rakennuttama linna, jonka Saladin valtasi vuonna 1188. Mahdollisesti mamelukkien valtakaudella paikkaa alkoivat käyttää välietappina hadžille Anatoliata kulkevat pyhiinvaeltajat. Viereinen linna toimi hallinnollisena keskuksena, mutta menetti lopulta strategisen merkityksensä, jolloin kaupunki siirtyi linnalta joen ylittäneen sillan viereen. Osmanien valtakunnan kaudella oli karavaaniseralji ja moskeija.

Sittemmin itsenäisessä Syyriassa kaupunki tuli tunnetuksi hallinnon vastaisesta liikehdinnästään. Esimerkiksi maaliskuussa 1980 150–200 paikallista kuoli mielenosoituksista käyntiin lähteneissä yhteenotossa turvallisuusjoukkojen kanssa. Syyrian sisällissodan sytyttyä vuonna 2011 kaupunki oli jonkin aikaa suurin hallituksen joukkojen käsissä ollut kaupunki Idlibin maakunnassa. Islamistiset ryhmittymät, kuten al-Nusra, valtasivat sen huhtikuussa 2015.

Väestö
Jisr al-Shughurin asukasluku oli vuoden 2004 väestönlaskennan mukaan 39 917. Sen asukkaat ovat pääasiassa konservatiivisia sunnimuslimeja.

Lähteet

Syyrian kaupungit
Trevor Moore

Trevor Moore (s. 31. maaliskuuta 1995 Thousand Oaks, California, Yhdysvallat) on yhdysvaltalainen jääkiekkoilija, joka pelaa Los Angeles Kingsissä. Moore on pelipaikaltaan laitahyökkääjä. Heinäkuussa 2021 Moore teki Kingsin kanssa kaksivuotisen ja yhteensä 3,75 miljoonan dollarin arvoisen jatkosopimuksen.

Lähteet

Elävät henkilöt
Vuonna 1995 syntyneet
Yhdysvaltalaiset jääkiekkoilijat
Los Angeles Kingsin pelaajat
Pohjois-Savon liitto

Pohjois-Savon liitto on yksi Suomen kahdeksastatoista maakunnan liitosta. Hallinnollisesti se on lakisääteinen, maakunnan kuntien muodostama kuntayhtymä, joka aluekehitysviranomaisena vastaa Pohjois-Savon yleisestä kehittämisestä. 

Pohjois-Savon liiton toiminnasta ja taloudesta päättää alueen kuntien valitsema Pohjois-Savon maakuntavaltuusto. Liiton operatiivista toimintaa on vuodesta 2016 lähtien johtanut maakuntajohtaja, yhteiskuntatieteiden tohtori Marko Korhonen. Maakuntaliiton päätoimipiste (maakuntatalo) sijaitsee Kuopiossä Sepänkatu 1:ssä.

Lähteet 

Maakuntien liitot
Pohjois-Savo
Miki

Miki voi tarkoittaa:

Maantiede 
 Miki, Japanin kaupunki Hyōgon prefektuurissa
 Miki, Japanin maaseutukaupunki Kagawan prefektuurissa
 Miki, Azerbaidžanin kunta Astaran piirissä

Henkilöt

Etunimenä 
 Miki Andō, japanilainen taitoluistelija
 Miki Biasion, italialainen rallikuljettaja
 Miki Fujimoto, japanilainen poplaulaja ja idoli
 Miki Fujimura, japanilainen laulaja
 Miki Jauhiainen, suomalainen lentopalloilija
 Miki Kuusi, suomalainen startup-yrittäjä
 Miki Kuusisto, suomalainen koripalloilija
 Miki Lehtonen, suomalainen jalkapallomaalivahti
 Miki Liukkonen, suomalainen kirjailija, runoilija ja muusikko
 Miki Monrás, espanjalainen autourheilija
 Miki Nakayama, japanilaisen Tenrikyō-uskonnon perustaja
 Miki Núñez, espanjalainen laulaja
 Miki Roqué, espanjalainen jalkapalloilija
 Miki Sipiläinen, suomalainen jalkapalloilija
 Miki Sugawara, japanilainen jalkapalloilija
 Miki Weckström, suomalainen moottoriurheilija

Sukunimenä 
 Minoru Miki, japanilainen säveltäjä
 Paulo Miki, japanilainen jesuiitta
 Takeo Miki, Japanin entinen pääministeri

Kuvitteellisia henkilöitä 
 Miki Kajander, televisiosarjassa Salatut elämät

Kulttuuri 
 Miki Falls, yhdysvaltalainen manga-sarjakuva
 Kapteeni Miki, italialainen villin lännen sarjakuva
 Miki, tanskalainen animaatiosarja
Keisariahven

Keisariahven eli keisarimalawiahven (Aulonocara nyassae) on kirjoahventen (Cichlidae) heimoon ja afrikankirjoahventen (Pseudocrenilabrinae) heimoon kuuluva trooppisissa ja makeissa vesissä elävä kalalaji, joka soveltuu hyvin akvaariokalaksi.

Keisariahvenen maksimipituus on 8 senttimetriä. Akvaario-olosuhteissa se on tavallisesti noin 15 senttimetrin mittainen. Keisariahven on väritykseltään sinertävä, ja siinä on tummempia kuvioita. Koiraat ovat yleensä naaraita värikkäämpiä.

Keisariahventa tavataan kotoperäisenä Njassajärvessä, missä sitä on ainoastaan yli 15 metrin syvyydessä vedenpinnasta. Se elää hiekkapohjalla kivien ympäristössä.

Keisariahven pohjalla eläviä selkärangattomat.

Lähteet 

Kirjoahvenet
Ext4

Ext4 on Linux-ytimen tiedostojärjestelmä, joka on kehitetty parannuksena aiemmista ext3- ja ext2-tiedostojärjestelmistä. Tiedostojärjestelmä on kehitetty taaksepäin- ja eteenpäinyhteensopivana.

Kehitys 
Tiedostojärjestelmä kehitettiin parannuksena aiempaan ext3:een nähden: suorituskykyä, luotettavuutta ja kapasiteettia on parannettu.
Ext4 tukee journalointia kuten aiempi ext3:kin, sekä tukee useampaa journalointimoodia.
Ext4 lisää tarkistussummat metatiedolle ja journalille, aikaleimojen tarkkuutta on nostettu ja vuoden 2038 käsittely on korjattu vuoteen 2446 asti.
Tiedon varaus on muutettu kiinteäkokoisista lohkoista ”extent”-lohkoiksi, joka mahdollistaa hyvin pitkien yhtenäisenä jatkuvien tiedostojen varaamisen.
Extent-lohkoja on käytetty aiemmin JFS-tiedostojärjestelmässä ja viivästetty varaus on ollut XFS- ja ZFS-tiedostojärjestelmissä.

Tiedostojärjestelmä tukee suuria taltioita ja tiedostokokoja: tiedostojärjestelmä käyttää 48-bittisiä lohkonumeroita, joka (oletuksena olevalla) 4 kilotavun lohkolla mahdollista 1 eksatavun (1024 petatavun) tiedostojärjestelmän. Kehityksen aikana todettiin että laajentaminen 64-bittisiin numeroihin ei ole ongelma tulevaisuudessa, mutta sille ei ole vielä tarvetta. Ext4:ssä lohko on ryhmä sektoreita, jonka koko voi olla 1 kilotavusta 64 kilotavuun.
Tiedoston maksimikoko on 16 teratavua.

Tiedostojärjestelmä on suunniteltu vähentämään fragmentaatiota. Tiedostojärjestelmä tukee ”online-eheyttämistä” ja eheyden tarkistaminen (fsck) vaatii vähemmän aikaa.

Ext4 käyttää B-puun muunnosta H-puuta, joka mahdollistaa paljon suuremmat alihakemistot. Ext4:ssä alihakemistojen koko on lähes rajoittamaton.

Tiedostojärjestelmään on integroitu tuki salaukselle.

Ytimen kehittäjät tyrmäsivät ehdotukseen, että uusia ominaisuuksia olisi lisätty ext3:een. Ext4 on tämän vuoksi forkattu ext3:sta jotta sen käyttäjille ei koidu häiriötä.
Vanhoja ext2- ja ext3-tiedostojärjestelmiä voi käyttää ext4:n kautta, mutta silloin ei voida käyttää sen parannuksia hyödyksi. Ext4:n kautta aiempaa tiedostojärjestelmässä voi käyttää yhteensopivana, jolloin vain uudet tiedostot käyttävät uudempaa tallennustapaa ja vanhat pysyvät vanhalla tallennuksella.

Julkaisu 
Tiedostojärjestelmä merkittiin vakaaksi versioksi lokakuussa 2008. Tiedostojärjestelmä oli mukana ytimessä versiosta 2.6.19 lähtien mutta oli merkittynä kokeelliseksi versioon 2.6.27 saakka: versiosta 2.6.28 lähtien tiedostojärjestelmä on merkitty vakaaksi.

Google ilmoitti joulukuussa 2010 Androidin siirtyvän versiossa 2.3 YAFFS-tiedostojärjestelmästä ext4:ään. Ext4 on ollut oletuksena Fedoran versiosta 14 lähtien.

Lähteet

Aiheesta muualla 
 ext4 Data Structures and Algorithms 
 Ext4 block and inode allocator improvements (PDF) 

Tiedostojärjestelmät
Linux-ydin
Justin Holl

Justin Holl (s. 31. tammikuuta 1992 Tonka Bay, Minnesota, Yhdysvallat) on yhdysvaltalainen jääkiekkoilija, joka pelaa Toronto Maple Leafsissa. Holl on pelipaikaltaan puolustaja.

Lähteet 

Yhdysvaltalaiset jääkiekkoilijat
Toronto Maple Leafsin pelaajat
Chicago Blackhawksin varaamat pelaajat
Vuonna 1992 syntyneet
Elävät henkilöt
Eugen Hoffers

Carl Eugen Hoffers (1832 Jēkabpils, Kuurinmaa – 1893 Pietari) oli suomalainen valokuvaaja. Hän oli yksi aikakautensa merkittävimmistä valokuvaajista Suomessa.

Hoffers perusti valokuvaamon Helsingin keskustaan 1860-luvun alussa. Hän saavutti runsaasti mainetta ympäri Suomen dokumentti- ja maisemakuvistaan. Hän kuvasi muun muassa keisari Aleksanteri II:n Helsingin-vierailun valmisteluja vuonna 1863, ja vuodesta 1868 eteenpäin hän käytti keisarin suostumuksella hovikuvaajan titteliä. Vuonna 1873 hän muutti valokuvaamonsa Pietariin, missä saavutti myöskin työllään suurta suosiota.

Hoffersin kuvaama panoraama Nikolainkirkon (myöh.  Helsingin tuomiokirkon) tornista vuodelta 1866 on vanhin panoraama Helsingistä ja yksi vanhimpia Helsinki-aiheisia valokuvia ylipäänsä.

Hoffersin valokuvia on säilynyt useita kymmeniä Helsingin kaupunginmuseon arkistoissa.

Lähteet

Suomalaiset valokuvaajat
Vuonna 1832 syntyneet
Vuonna 1893 kuolleet
Halldorofoni

Halldorofoni on islantilaisen Halldór Úlfarssonin kehittämä selloa muistuttava elektroakustinen kielisoitin. Úlfarsson opiskeli Suomessa Taideteollisessa korkeakoulussa, josta hän valmistui taiteen maisteriksi vuonna 2008 ja suunnitteli halldorofonin opinnäytetyönään.
 
Halldorofonin kaula on saman mittainen kuin sellon. Otelaudan yläpuolella on yleensä neljä kieltä ja alapuolella 2–4 kieltä. Soittimen kielet on mikitetty jokainen erikseen, ja äänen kiertoon perustuva sointi syntyy takaosassa olevan kaiuttimen avulla. Yhden instrumentin valmistuminen kestää 4–5 kuukautta. Valmiita soittimia, jotka ovat kaikki hieman erilaisia, oli helmikuussa 2020 valmiina viisi kappaletta. 

Úlfarssonin pitkäaikainen yhteistyökumppani, sellisti-säveltäjä Hildur Guðnadóttir käytti Joker-elokuvaan (2019) säveltämässään musiikissa halldorofonia. Elokuvan musiikki voitti parhaan alkuperäismusiikin Oscar-palkinnon.

Lähteet

Sähköiset soittimet
Albin Ridefelt

Albin Ridefelt (s. 1991 Uppsala) on ruotsalainen suunnistaja. Sarpsborgin MM-kilpailussa 2019 Ridefelt sijoittui pitkällä matkalla kahdeksanneksi ja Strömstadin MM-kilpailuissa 2016 keskimatkalla kahdenneksitoista. Doksyn MM-kilpailuissa 2021 Ridefelt voitti viestin maailmanmestaruuden. Suunnistuksen EM-kilpailuissa Ridefelt sijoittui viidenneksitoista pitkällä matkalla Tessinissä 2018. Juniorien MM-kilpailuista Ridefeltillä on viestistä yksi kulta ja yksi hopea. Suunnistuksen maailmancupin osakilpailuissa Ridefelt on sijoittunut kerran toiseksi ja kerran kolmanneksi. 

Ridefelt edustaa seuratasolla OK Linnéä, jonka joukkueessa sijoittui neljänneksi Jukolan Viestissä vuonna 2019. Vuoden 2022 Tiomilassa Ridefelt oli voittaneessa OK Linnén joukkueessa.

Lähteet
 http://runners.worldofo.com/albinridefelt.html
 https://results.jukola.com/tulokset/fi/j2019_ju/ju/lopputulokset/

Viitteet 

Ruotsalaiset suunnistajat
Vuonna 1991 syntyneet
Elävät henkilöt
Adriano Bar

Adriano Bar oli Adriano Vinciguerran ja Raimo Kietäväisen pitämä ravintola Lappeenrannassa. Adriano Bar perustettiin vuonna 1964. Se oli ensimmäisiä pizzaa tarjonneita ravintoloita Suomessa.

Lähteet

Ravintolat Suomessa
Lappeenrannan rakennukset ja rakennelmat
Matias Rajaniemi

Matias Arvo Kristian Rajaniemi (s. 11. syyskuuta 2002 Lahti) on suomalainen jääkiekkopuolustaja, joka edustaa SM-liigajoukkue Pelicansia.

Ura

Seuraura 
Rajaniemi aloitti jääkiekkoilun 7-vuotiaana Kiekkoreippaassa ja hän on Pelicansin oma kasvatti. Kaudella 2019–2020 Rajaniemi nousi seuran SM-liigarinkiin. Hän teki liigadebyyttinsä 12. helmikuuta 2020 vieraissa KooKoota vastaan. Vain 17-vuotiaalle Rajaniemelle avautui paikka Pelicansin kokoonpanosta, kun sarjataulukossa kolmanneksi viimeisenä olleen joukkueen puolustuksesta oli poistunut lyhyen ajan sisään Alex Lintuniemi, Miihkali Teppo ja Topi Jaakola. Hänet merkittiin Pelicansin seitsemänneksi puolustajaksi. Rajaniemi sai ottelussa jääaikaa 10.44 minuuttia. Hänen vastuunsa SM-liigassa kasvoi loppukaudella, kun Pelicansin puolustuksen jätti useampi pelaaja. Rajaniemi pelasi parhaimmillaan jopa yli 26 minuuttia ottelua kohden. Hän pelasi SM-liigassa kaikkiaan 12 runkosarjaottelua tehden kaksi syöttöpistettä. Rajaniemi pelasi kauden aikana myös kaksi ottelua lainalla Mestis-joukkue Heinolan Peliitoissa ilman tehopisteitä.

Rajaniemi teki huhtikuussa 2020 kaksivuotisen ammattilaissopimuksen Pelicansin kanssa. Kausi 2020–2021 oli hänelle varsinainen tulokaskausi SM-liigassa ja Rajaniemi pelasi 46 runkosarjaottelua tehopistein 3+6=9 ja kolme playoff-ottelua tehden yhden maalin. Hän teki liigauransa avausmaalin 14. tammikuuta 2021 Vaasan Sportia vastaan siirretyn rangaistuksen aikana.

New York Islanders varasi Rajaniemen kuudennella kierroksella 183. pelaajana NHL:n varaustilaisuudessa 2020. Kausi 2021–2022 hänellä päättyi loukkaantumiseen aivan runkosarjan lopulla maaliskuussa 2022. Huhtikuussa Rajaniemi teki Pelicansin kanssa vuoden mittaisen jatkosopimuksen.

Maajoukkueura 

Rajaniemi pelasi alle 20-vuotiaiden MM-kilpailuissa vuosina 2021 ja 2022, joista jälkimmäinen turnaus päättyi hopeaan ja ensimmäinen pronssiin. Hän edusti myös Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2019, jolloin Rajaniemi voitti pronssia. Yhteensä hän on pelannut 31 nuorten ja 25 poikien maaottelua.

Pelityyli 
Rajaniemi on kuvaillut itseään kahden suunnan puolustajaksi, joka pystyy pitämään oman pelaajan ja irrottamaan kiekosta, mutta hän osaa myös tukea hyökkäyksiä. Rajaniemi on maininnut esikuvakseen Miro Heiskasen.

Muuta 
Rajaniemi opiskelee Lahden lyseon lukion urheilulinjalla.

Tilastot

Lähteet

Viitteet 

Suomalaiset jääkiekkoilijat
Pelicansin pelaajat
New York Islandersin varaamat pelaajat
Vuonna 2002 syntyneet
Elävät henkilöt
Timna

Timna on laakso Aravanlaakson alueella Israelissa. Paikka tunnetaan etenkin historiallisista kuparikaivoksistaan.

Maantiede

Timna sijaitsee noin 20–30 kilometriä pohjoiseen Eilatin satamakaupungista Punaisellamerellä. Laakso on muodoltaan hevosenkenkämäinen ja muodostunut mannerlaatojen liikkuessa ja alue on osa isoa hautavajoamaa. Timnan läpi kulkee kolme wadia (Nahal Mangan, Nahal Timna ja Nahal Nehushtan) Aravanlaaksoon. Timan kuuluisat kaivokset sijaitsevat laakson länsiosassa levittäytyen noin 10 km² kokoiselle alueelle. Vanhat sulattamot sijaitsevat laakson keskiosassa.

Historia

Ihmiset alkoivat hyödyntää Timnan kupariesiintymiä kalkoliittisella kaudella 3000-luvulla ennen ajanlaskun alkua. Kuparin varhaiset hyödyntäjät keräsivät kuparia sisältäviä lohkareita ja sulattivat niitä savisissa uuneissa. Suurempia sulattamista ja valamista varten tehtyjä laitoksia alkoi ilmestyä myöhäisellä proinssikaudella ja varhaisella rautakaudella. Ne on ajoitettu suurin piirtein 1300–1200-luvuille eaa. ja lienevät peruja muinaisen Egyptin 19. ja 20. dynastian kausilta. Timasta löytyneellä Hathorille omistetusta temppelistä löydettiin suuri joukko hieroglyfejä, minkä lisäksi temppelille klähettivät lahjoja faaraot Ramses II, Merenptah ja Seti II. Ennen löydöksiä paikan liitettiin kiistanalaisesti Salomon kaivoksiin. Nykyisin Timnaa pidetään Ramses III:n aikaisessa papyruksessa mainittuna Atikan kaivoksena, jotka edelsivät Salomon kaivoksia. Kaivostoiminta Timanssa loppui pitkäksi aikaa 1100-luvun eaa. jälkeen. Tosin Roomalaiset hankkivat alueelta kuparimalmia 100-luvulta 300-luvulle jälkeen ajanlaskun alun.

Timnassa harjoitettiin paljon myöhemmin jonkin aikaa myös nykyaikaista kaivostoimintaa. Vuonna 1959 avautui Timna Copper Works noin 25 km Eilatista pohjoiseen. Kaivoksen tuotanto kasvoi 5 000 tonnista kuparia 14 000:n tonniin vuonna 1968. Kaivos suljettiin talousvaikeuksien aikana vuonna 1976. Paikka avattiin uudestaan vuonna 1980, mutta suljettiin sen jälkeen lopullisesti 1985. Nykyisin Timna on matkailukohde, jonne matkailijoita vetävät arkeologiset kohteet ja luonnon muodostelmat, kuten Salomon pilareina tunnettu harjanne ja sienenä tunnettu kivi. Timna on ollut vuodesta 2000 Israelin aielistalla Unescon maailmanperintöluetteloon.

Lähteet

Aiheesta muualla 

Arkeologiset kohteet Israelissa
Israelin maantiede
Aanaar (ravintola)

Ravintola Aanaar on Inarissa Hotelli Kultahovin yhteydessä toimiva ravintola, joka vuonna 2019 valittiin Suomen 50 parhaan ravintolan joukkoon ja jonka Suomen Gastronomien Seura on nimennyt vuoden ravintolaksi vuonna 2020. Gastro Helsinki 2020 -messuilla Suomen 50 parasta ravintolaa -äänestyksessä Aanaar pääsi sijalle 23. Ravintolan keittiömestarina toimii Heikki Nikula. Hotelli ja ravintola sijaitsevat Juutuanjoen rannalla. Nikula on suorittanut etäopintoja ravintolakoulu Perhossa.

Historiaa
Hotelli Kultahovi on perustettu vuonna 1937. Se jouduttiin sulkemaan syyskuussa 1944, ja saksalaiset polttivat sen marraskuussa samana vuonna. Uusi hotelli valmistui vuonna 1956. Vuosina 1966–86 hotellia hoiti Maija Nikula. Hän siirtyi hotellin omistajaksi vuonna 1987, kun Suomen Matkailuliitto oli päättänyt lopettaa hotellin omistajana. Seuraavat 20 vuotta Maija Nikula johti hotellia, mutta sitten tapahtui sukupolvenvaihdos, jossa hotellin johtajaksi tuli hänen tyttärensä Kaisu Nikula ja ravintolan keittiömestariksi tuli tämän veli Heikki Nikula. Hotellin ravintola on toiminut nykyisellä konseptillaan vuodesta 2008 alkaen.

Ravintola nykyään
Ravintolan tyyli on modernin pohjoismainen, ja sen esikuvia ovat ravintolat Noma ja Fäviken. Se myös ammentaa inarinsaamelaisesta perinteestä kekseliäitä annoksia. Punalihaisten kalojen ja siian lisäksi tarjolla on haukea, taimenta ja rautua. Lisäksi esim. jäkälää, naavaa, männynkaarnaa, kuusenkerkkää, maarianheinää, ja marinoituja männynkäpyjä. Metsä-nimisessä jälkiruuassa käytetään aineksina pettukakkua, marjoja, kuusenhavugranitea ja herkkutattijäätelöä. Suomen Gastronomien Seuran arvion mukaan ravintolan vahvuuksia ovat sen ainutlaatuiset raaka-aineet. Edellä mainittujen lisäksi niihin kuuluvat myös pohjoinen ketunleipä eli haproa, väinönputki, pakurikääpä, josta tehdään teetä, sekä koivunlehdet, joilla maustetaan sorbettia. Luonnollisesti käytetään myös marjoja, mustikkaa, puolukkaa, hillaa, pihlajanmarjaa, sekä sieniä ja villiyrttejä.

Raaka-aineita ammennetaan ravintolan takaovelta alkaen ja yli Lapin aina Jäämereltä saakka. “Tämän ravintolan kuuluu sijaita Inarissa, muualla se ei olisi samanlainen,” sanoo keittiömestari Heikki Nikula.

Salin puolella on TV-ruutu, josta voi seurata kalojen elämää veden alla Juutuanjoessa. Myös revontulia voi seurata ravintolan ikkunoista.

Lähteet 

Suomen gastronomien seuran vuoden ravintolat
Ravintolat Suomessa
Inari
Baghdad Amrejev

Baghdad Amrejev (s.  1959 Sholak-Korgan, Kazahstan) on kazakstanilainen diplomaatti ja virkamies. Hän on ollut Kazakstanin pääministerin neuvonantaja vuodesta 2014 lähtien ja Turkkilaisten maiden neuvoston pääsihteeri vuodesta 2018 lähtien.

Ura 

Amrejev toimi kääntäjänä Jemenissä 1980–1981, työskenteli Neuvostoliiton Damaskoksen-suurlähetystössä vuosina 1982–1985 ja oli Kazakstanin valtionyliopistossa luennoitsijana 1985–1988. Hän työskenteli Neuvostoliiton Bagdadin-suurlähetystössä vuosina 1988–1991. Amrejev oli Kazakstanin ulkoministeriön Lähi-idän osaston päällikkönä 1992–1994 sekä Lähi-idän ja Afrikan osaston päällikkönä vuosina 1995–1996. Vuosina 1996–2002 Amrejev nimitettiin suurlähettilääksi ja hän oli Kazakstanin suurlähettiläs Saudi-Arabiassa ja samanaikaisesti akkreditoituna Bahrainiin, Kuwaitiin, Omaniin ja Yhdistyneisiin arabiemiirikuntiin. Tässä suurlähettilään tehtävässä hän oli myös Kazakstanin pysyvä edustaja Islamilaisessa yhteistyöjärjestössä. Vuosina 2002–2008 Amrejev oli Kazakstanin suurlähettiläänä Egyptissä ja samanaikaisesti akkreditoituna useaan alueen maahan, kuten Jordaniaan, Libanoniin, Libyaan ja Marokkoon. Tässä suurlähettilään tehtävässä hän oli myös koordinoiva suurlähettiläs Afrikan valtioihin ja Kazakstanin pysyvä edustaja Islamilaisessa koulutus-, tiede- ja kulttuurijärjestössä (ISESCO). Vuosina 2008–2011 Amrejev oli Kazakstanin suurlähettiläs Turkissa ja samanaikaisesti akkreditoituna Albaniaan. Vuosina 2011–2017 hän oli Kazakstanin suurlähettiläänä Iranissa. Amrejev on ollut Kazakstanin erikoislähettiläs Lähi-itään ja Afrikkaan vuodesta 2015 lähtien.

Amrejev on ollut Kazakstanin pääministerin neuvonantaja vuodesta 2014 lähtien. Turkkilaisten maiden neuvoston kuudenessa huippukokouksessa 3. syyskuuta 2018 Amrejev nimitettiin neuvoston pääsihteeriksi.

Koulutus ja kirjallinen tuotanto 

Amrejev on valmistunut Tadžikistanin valtionyliopistosta pääaineenaan itämainen kulttuuri. Hän osaa kazakkia, venäjää, arabiaa, englantia, turkkia ja persiaa. Amrejev on kirjoittanut useita kirjoja ja artikkeleita Kazakstanin ulkosuhteista, alueellisista ja kansainvälisistä kysymyksistä ja diplomatiikasta yleisesti.

Yksityiselämä 

Amrejev on naimisissa ja hänellä on kolme lasta.

Lähteet

Aiheesta muualla 

Diplomaatit
Kazakstanilaiset henkilöt
Vuonna 1959 syntyneet
Elävät henkilöt
Ryan Graves

Ryan Graves (s. 21. toukokuuta 1995 Yarmouth, Nova Scotia, Kanada) on kanadalainen jääkiekkoilija, joka pelaa NHL-seura New Jersey Devilsin organisaatiossa.  Pelipaikaltaan Graves on puolustaja. Lokakuussa 2020 Graves teki Colorado Avalanchen kanssa kolmevuotisen jatkosopimuksen, jonka cap hit on 3,16 miljoonaa dollaria.

Heinäkuussa 2021 Graves kaupattiin New Jersey Devilsiin vaihdossa Mihail Maltseviin ja toisen kierroksen varausvuoroon vuoden 2021 varaustilaisuudessa.

Lähteet 

Kanadalaiset jääkiekkoilijat
New Jersey Devilsin pelaajat
New York Rangersin varaamat pelaajat
Vuonna 1995 syntyneet
Elävät henkilöt
Teet Järvi

Teet Järvi (s. 22. huhtikuuta 1958) on virolainen sellisti.

Järvi opiskeli Laine Leichterin johdolla Tallinnan musiikkilukiossa ja Peeter Paemurrun johdolla Tallinnan konservatoriossa, josta valmistui vuonna 1981. Hän täydensi opintojaan Moskovassa opettajinaan Natalija Šahovskaja, Mihail Homitser ja Ivan Monighetti.

Vuonna 1974 Järvi sai ensipalkinnon kansainvälisessä sellokilpailussa Tšekkoslovakiassa. Hän sai myös ensipalkinnot niin kansallisessa (1981) kuin Baltian-kilpailussakin (1976). Vuosina 1982–1990 hän työskenteli ensisellistinä Viron kansallisessa sinfoniaorkesterissa. Hän on esiintynyt Euroopan maissa, entisen Neuvostoliiton alueilla sekä Yhdysvalloissa sooloresitalistina, kamarimuusikkona ja orkesterin solistina. Vuonna 1993 Järvi aloitti työt Suomessa, jossa hän on soittanut Sinfonia Lahdessa ja opettanut Lahden konservatoriossa.

Järvi kuuluu muusikkosukuun; hän on Neeme Järven veljen, Vallo Järven poika. Hänen vaimonsa on pianisti Mari Järvi, jonka kanssa hänellä on viisi lasta, joista kukin on myös muusikko.

Lähteet 
  

Virolaiset sellistit
Vuonna 1958 syntyneet
Elävät henkilöt
Hotel Swan Helsinki

Hotel Swan Helsinki on suomalainen draamasarja, jonka tapahtumat sijoittuvat samannimiseen helsinkiläiseen luksushotelliin. Sarjaa on julkaistu C More -suoratoistopalvelussa kaksi tuotantokautta vuosina 2020–2021 ja sen ensimmäinen tuotantokausi on esitetty televisiossa MTV3-kanavalla. Toinen kausi esitetään televisiossa keväällä 2022.

Sarjan tapahtumat käynnistyvät vastikään avatun uuden hotellin johtajan, Ville Pajarin, katoamisesta, joka lopulta paljastuu murhaksi. Poliisin tutkimussa Pajarista paljastuu uusia asioita ja häneltä löytyy kytköksiä useammankin hotellin työntekijän yksityiselämään. Poliisitutkinnan edetessä käy myös ilmi, että useilla heistä olisi saattanut olla halu päästä Pajarista eroon.

Hotel Swanin julkisivua sarjassa esittää Helsingin yliopiston kasvatustieteellisen tiedekunnan rakennus Kruununhaassa Siltavuorenpenkereellä (rakennusta ovat aiemmin käyttäneet psykologian, kognitiotieteen, logopedian, fysiikan sekä anatomian ja fysiologian oppiaineet). Hotellin sisätilat on kuvattu studiossa. Studioon rakennettiin lavasteet perustason hotellihuoneille, sviitille, kylpyhuoneelle, työ- ja neuvotteluhuoneille, hotellin käytäville sekä hotellin aulalle ja aulan parvelle.

Keskeisissä rooleissa

Ensimmäinen tuotantokausi 
Hotel Swan Helsingin kahdeksanosainen ensimmäinen tuotantokausi julkaistiin kokonaisuudessaan 20. helmikuuta 2020 maksullisessa C More -suoratoistopalvelussa. Televisiossa se esitettiin MTV3-kanavalla maalis-huhtikuussa 2020. Kauden käsikirjoituksesta vastasivat Outi Keskevaari, Daniela Hakulinen ja Julia Unhola. Jaksot ohjasivat JP Siili, Ulrika Bengts ja Matti Kinnunen.

Jaksot

Sivuosissa

Toinen tuotantokausi 
Hotel Swan Helsingin kahdeksanosaisen toisen tuotantokauden julkaiseminen C More -suoratoistopalvelussa alkoi maaliskuussa 2021. Kaudella pääkäsikirjoittajana aloitti Petja Peltomaa. Toisena käsikirjoittajana toimi Tiina Tanskanen. Uudet ohjaajat olivat Samuli Valkama, A.H. Pesonen ja Max Ovaska. Televisiossa toinen tuotantokausi esitetään MTV3-kanavalla keväällä 2022.

Jaksot

Sivuosissa

Lähteet

Aiheesta muualla 
 Hotel Swan Helsinki-sarja C More -sivustolla
 Sarjan ensimmäisen tuotantokauden hahmojen, näyttelijöiden ja tekijöiden esittelyt sarjan tiedotteessa

2020-luvun televisiosarjat
C More -alkuperäissarjat
MTV3:n televisio-ohjelmat
Suomalaiset draamasarjat
Salus-sairaala

Salus-sairaala oli Helsingin Kaivopuistossa osoitteessa Kalliolinnantie 4 vuosina 1929–1983 toiminut yksityinen sairaala. Sen perustivat sisarukset Ida ja Maria Rytkönen.

Rytköset olivat toimineet sairaanhoitajina Helsingissä jo aiemmin. Ensimmäisen gynekologisen sairaalan he olivat perustaneet jo vuonna 1901 Kruununhakaan. Sairaala muutti ensimmäisinä vuosinaan useaan kertaan, päätyen lopulta Laivurinkadulle vuonna 1909. Vuonna 1919 sairaala muutti vielä Vuorikatu 22:een oman sairaalan rakennustöiden ajaksi.

Rakennus edustaa arkkitehtuuriltaan 1920-luvun klassismia. Sen on suunnitellut perustajien sisar Kerttu Rytkönen. Sairaalan erityisaloja olivat synnytykset, kirurgia ja naistensairaudet. Vuonna 1934 rakennuksen eteen sijoitettiin Emil Cedercreutzin suunnittelema Pekka-koirapatsas, jonka tämä oli suunnitellut oman Pekka-koiransa kuvaksi.

Ida Rytkönen luovutti sairaalan vuonna 1945 Wihuri-säätiön käyttöön. Se toimi sairaalana säätiön alaisuudessa vuoteen 1983 saakka. Vuonna 1985 siitä muokattiin lääketieteellinen tutkimuslaitos, ja vuonna 2013 rakennus remontoitiin toimistoiksi. Nykyisin rakennuksessa pitävät toimistojaan muun muassa Wihurin rahasto, Suomen Meripelastusseura sekä lukuisat taideinstituutiot.

Lähteet

Aiheesta muualla 
 Kolmen sisaruksen yhteistyö, Kansan kuvalehti, 01.01.1933, nro 1, s. 18, Kansalliskirjaston digitaaliset aineistot

Helsingin entiset sairaalat
Kaivopuisto
Tyreek Hill

Tyreek Hill (s. 1. maaliskuuta 1994 Florida) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän pelaa nykyisin Miami Dolphinsin riveissä. 

Hillin varasi NFL:ään Kansas City Chiefs vuonna 2016 varausnumerolla 165. Tätä ennen hän pelasi Oklahoma Staten ja West Alabaman collegejoukkueissa.

Hill on kilpaillut myös pikajuoksussa. Vuoden 2012 alle 20-vuotiaiden MM-kilpailuissa hän sijoittui 200 metrin juoksussa kolmanneksi, 100 metrin juoksussa neljänneksi ja voitti kultaa 4 × 100 metrin viestissä Yhdysvaltain joukkueessa. Hänen ennätyksensä 100 metrillä on 10,19 s (tuuli +1,7 m/s) ja 200 metrillä 20,14 s (+1,8 m/s). Myötätuulituloksena hän on juossut 100 metriä aikaan 9,98 s (+5,0 m/s).

Lähteet

Yhdysvaltalaiset amerikkalaisen jalkapallon pelaajat
Yhdysvaltalaiset pikajuoksijat
Vuonna 1994 syntyneet
Elävät henkilöt
Anni Jokimies

Anni Jokimies on suomalainen balettitanssija, ja hän tanssii Suomen Kansallisbaletissa. Hän on kotoisin Lappeenrannasta. 

Jokimies muutti 15-vuotiaana Lappeenrannasta Helsinkiin päästyään Kansallisbaletin balettioppilaitokseen. Hän on menestyi berliiniläisessä Tanzolymp-tanssikilpailussa, ja pääsi Baselin teatterin balettikouluun kilpailusta voittamallaan stipendillä. Hän opiskeli Sveitsissä vuoden. Vuoden jälkeen hän valmistui sekä Baselin balettikoulusta että Kansallisbaletin balettioppilaitoksesta. Nykyään hänet on kiinnitetty Kansallisbaletin pääryhmään. Jokimies joutui lonkkaleikkaukseen kesällä 2016.

Rooleja Kansallisbaletissa 
Lumikuningatar (lumihiutale), 2012-16

Pähkinänsärkijä ja Hiirikuningas (arabialainen tanssi, lumihiutale), 2014

Don Quijote (mustalaisnainen, katutanssijatar, dryadi), 2015 ja 2018

Kaunotar ja hirviö (tuulen henki), 2015

Oopperan kummitus (tanssija), 2015-16

Pieni merenneito (joutsen), 2015

Bajadeeri (varjo, valssi, kynttilätyttö), 2016

Joutsenlampi (joutsen), 2017

Muumipeikko ja pyrstötähti (useita rooleja), 2017

Seitsemän veljestä (hautajaisvieras, kylän tyttö), 2017

Kalevalanmaa (useita rooleja), 2017

Giselle (wili), 2018

Les Nuits - Yölliset tunnit (liekki, tanssija), 2018

Lähteet 

Suomalaiset balettitanssijat
Syntymävuosi puuttuu
Elävät henkilöt
Fidžin parlamenttivaalit 2018

Fidžin vuoden 2018 parlamenttivaalit pidettiin 14. marraskuuta ja niissä valittiin kaikki parlamentin 51 jäsentä seuraavalle nelivuotiskaudelle. Vaalit olivat vasta toiset Frank Bainimaraman johtaman vallankaappauksen jälkeen. 

Vaalien jälkeen parlamenttiin naispuolisten edustajien määrä nousi 20 %.

Taustaa 
Vaaleihin osallistui yhteensä kuusi puoluetta. 

Parlamenttiin valittavien parlamentaarikkojen määrä nostettiin yhdellä (aiemmin 50). Perustuslaki mahdollistaa parlamentin koon muuttamisen Fidžin väkiluvun perusteella.. 

Kampanjansa aikana istuva pääministeri Frank Bainimarama totesi, että voittaisi mieluusti kaikki paikat parlamentissa, jotta hän voisi muodostaa hallituksen ilman oppositiota. Bainimaraman mukaan nykyiset oppositiopuolueet luovat epätasa-arvoa, koska SOLDELPA edustaa yksinomaan etnisten fidžiläisiä ja NFP taasen fidžinintialaisia.. 

SOLDELPA lupasi palauttaa vuoden 1997 perustuslain, mikäli voittaa vaalit. Lisäksi puolueen puheenjohtaja Rabuka lupasi palauttaa päälliköiden neuvosto 100 päivän kuluessa noustuaan valtaan.

Äänestäminen 
Äänestäminen on mahdollista kaikille täysi-ikäisille Fidžin kansalaisille, jotka ovat rekisteröityneet äänestäjiksi.

Äänestyspäivänä tulvat ja rankkasade johtivat 26 äänestyspaikan sulkemiseen.

Tulokset 
Vaikka FijiFirst menettikin paikkoja oppositiolle, se säilytti silti suurimman puolueen asemansa ja muodosti yksin hallituksen. 

Bainimarama vannoi virkavalansa 20. marraskuuta 2018.

Lähteet 

Vuoden 2018 vaalit
Parlamenttivaalit 2018
Paperboy

Paperboy on Atari Gamesin kehittämä ja julkaisema toimintapeli. Peli on julkaistu vuonna  kolikkopelinä ja sen jälkeen useille muille alustoille.

Pelin nimiruudussa vuosiluku on 1984, mutta pelin julkaisu oli huhtikuussa 1985. Peli julkaistiin Atari System 2 -kolikkopelialustalle.

Pelaaminen 
Pelissä pelaaja on lehdenjakaja, joka liikkuu polkupyörällä.
Peli on kuvattu isometrisestä kuvakulmasta. Pelaajan on väisteltävä esteitä ja toimitettava sanomalehtiä tilaajille. Lehtien tilaajien asunnot ovat kirkkailla väreillä kun taas ei-tilaajat ovat värittömiä ja synkkiä. Pisteitä annetaan lehden heiton osumatarkkuudesta: etuovelle tai postilaatikkon osuminen antaa korkeat pisteet kun taas ikkunoiden rikkomisesta menettää tilaajia. Lisälehtiä voi kerätä katoilta ja kenttien lopussa on esterata.

Vastaanotto 
Pelin Commodore 64 -versio sai arvosanaksi 8/10 Commodore User -lehden arvostelussa.

Vaikutus 
Pelin on sanottu olevan varhaisia pelejä, joissa valinnanvapaus on osa pelikokemusta. Pelissä voi tehdä laittomia asioita kuten rikkoa ikkunoita, joista eräistä on negatiivisia seurauksia. Samoin pelissä voi tehdä sankarillisia asioita kuten pelastaa lapsen tai estää ryöstön.
Pelin seuraaja on Paperboy 2, jossa voi pelata tyttönä.

Lähteet

Aiheesta muualla 
 
 
 
 
 Lemon64-sivustolla 
 Classic Game Postmortem: Paperboy (YouTube) 

Vuoden 1985 videopelit
Atarin kolikkopelit
Acorn Electron ja BBC Micro -pelit
Amiga-pelit
Amstrad CPC -pelit
Apple II -pelit
Atari Lynx -pelit
Atari ST -pelit
BBC Micro -pelit
Commodore 16 -pelit
DOS-pelit
Game Boy -pelit
Game Boy Color -pelit
Nintendo Entertainment System -pelit
Sega Game Gear -pelit
Sega Mega Drive -pelit
Sega Master System -pelit
ZX Spectrum -pelit
San Marinon kansanäänestys 2019

San Marinon vuoden 2019 kansanäänestys järjestettiin 2. kesäkuuta, ja siinä äänestettiin samaan aikaan kansalaisaloitteesta ja kapteenivaltiohoitajan tekemästä aloitteesta. Äänestys oli ensimmäistä kertaa maan historiassa neuvoa-antava.

Kansalaisaloitteella pyrittiin muuttamaan vaalilakeja niin, että parlamenttivaaleissa tulisi järjestää toinen kierros 30 päivän sisällä, mikäli maahan ei saada muodostettua hallitusta. Toinen kierros käytäisiin vain kahden suurimman puolueen välillä. 

Kapteenivaltionhoitajan tekemässä aloitteessa vaadittiin, että seksuaalinen suuntautuminen lisättäisiin listaan tekijöistä, joiden perusteella ihmisiä ei saisi syrjiä. Muutos tulisi lisäyksenä maan perustuslakiin.

Kansanäänestyksen tulokset 
Molemmat kansanäänestykset saivat enemmistön tuen. 

Seksuaali- ja sukupuolivähemmistöjen oikeuksissa on tehty suuria muutoksia San Marinossa: homoseksuaalisuus oli vankeustuomiolla rangaistava teko aina vuoteen 2004 asti ja samaa sukupuolta olevien parien suhteen rekisteröiminen mahdollistettiin 2018.

Lähteet 

Vuoden 2019 politiikka
Kansanäänestys
Kansanäänestykset
Sybil Danning

Sybil Danning (s. 24. toukokuuta 1952 Wels, Itävalta) on itävaltalais-yhdysvaltalainen näyttelijä, malli ja tuottaja. Hänet tunnetaan useiden 1970 ja 1980-lukujen B-elokuvien tähtenä.

Danning syntyi Itävallassa mutta muutti nuorena Yhdysvaltoihin tehdäkseen uraa Hollywoodissa. Hänellä on ollut rooleja muiden muassa elokuvissa Vaarojen planeetta (1980), Chained Heat (1983), Hercules (1983), Malibu Express (1985), Howling II: Your Sister Is a Werewolf (1985), Reform School Girls (1986), Warrior Queen (1987) ja vielä 2000-luvulla pitkän tauon jälkeen elokuvissa Grindhouse (2007) ja Halloween (2007). Hänet tunnetaan myös televisiosarjoista.

Lähteet

Aiheesta muualla 

 

Yhdysvaltalaiset näyttelijät
Vuonna 1952 syntyneet
Elävät henkilöt
Alfons Eder

Alfons Eder (27. marraskuuta 1927 Uttendorf – 8. marraskuuta 2019 Wels) oli itävaltalainen graafikko, joka työskenteli pitkään Suomessa. Wienin taideakatemiassa opiskellut Eder saapui Suomeen työharjoitteluun vuonna 1952, jonka jälkeen hän työskenteli muun muassa Elannon mainostoimistossa sekä WSOY:n graafikkona. 1970-luvun alussa Eder muutti perheineen takaisin Itävaltaan, mutta vietti kesät edelleen Suomessa.

Ederin tunnetuimpia töitä ovat Karjala-oluen alkuperäinen etiketti sekä Väinö Linnan Täällä Pohjantähden alla -trilogian kirjoen kansikuvat. Lisäksi hän suunnitteli muun muassa teatterijulisteita Suomen kansallisteatterille ja Tampereen Työväen Teatterille

Ederin puoliso on tanssitaiteilija ja -pedagogi Raija Eder (os. Tahvanainen).

Lähteet 

Suomalaiset graafiset suunnittelijat
Vuonna 1927 syntyneet
Vuonna 2019 kuolleet
MacOS Catalina

MacOS Catalina (versio 10.15) on kuudestoista versio Applen macOS-käyttöjärjestelmästä Macintosh-tietokoneille. Sitä edelsi macOS Mojave. Uusi käyttöjärjestelmä esiteltiin WWDC:ssä 3. kesäkuuta 2019 ja julkaistiin 7. lokakuuta 2019. Catalina on ensimmäinen macOS-versio, joka tukee vain 64-bittisiä sovelluksia, ja ensimmäinen, joka sisältää aktivointilukon. 

Käyttöjärjestelmä on ottanut nimensä Santa Catalina Islandilta, joka sijaitsee eteläisen Kalifornian rannikolla, lähellä Los Angelesia. 

macOS Catalina toimii uusimmilla iMac- ja MacBook-tietokoneilla. Catalina tarvitsee toimiakseen vähintään 4GB muistia. 

 Tukee seuraavia tietokoneita
iMac: Late 2012 tai uudempi
 iMac Pro
 Mac Pro: Late 2013 tai uudempi
Mac Mini: Late 2012 tai uudempi
 MacBook: Early 2015 tai uudempi
 MacBook Air: Mid 2012 tai uudempi
 MacBook Pro: Mid 2012 tai uudempi

Lähteet 

MacOS
Karelian Hills

Karelian Hills on jyväskyläläisen melodista metallia esittävän Psycheworkin toinen albumi.

Kappaleet

Kokoonpano 
 Anthony Parviainen – laulu
 J-V Hintikka – Kitara
 Juha Takanen – Kitara
 Ville Koskinen – basso
 Otto Närhi – koskettimet
 Konsta Vehkala – rummut

Arvostelut 
 Inferno: 
 Soundi:

Lähteet 

Vuoden 2018 albumit
Suomalaiset metallialbumit
The Dragon’s Year

The Dragon’s Year on jyväskyläläisen melodista metallia esittävän Psycheworkin debyyttialbumi.

Kappaleet

Kokoonpano 
 Antony Parviainen – laulu
 J-V Hintikka – kitara
 Juuso Raatikainen – rummut
 Otto Närhi – koskettimet
 Juha Takanen – kitara
 Ville Koskinen – basso

Arvostelut 
 Metalliluola: 10-/10
 Soundi:

Lähteet 

Vuoden 2016 esikoisalbumit
Suomalaiset metallialbumit
Karson Kuhlman

Karson Kuhlman (s. 26. syyskuuta 1995 Minnesota) on yhdysvaltalainen jääkiekkoilija. Hän edustaa NHL-seura Seattle Krakenia. Hän teki Boston Bruinsin kanssa sopimuksen varaamattomana pelaajana huhtikuussa 2018. Lokakuussa 2020 Kuhlman teki Boston Bruinsin kanssa kaksivuotisen ja yhteensä 1,45 miljoonan dollarin arvoisen sopimuksen. Tammikuussa 2022 Bruins asetti Kuhlmanin waiwers-listalle josta Kraken poimi hänet joukkueeseensa.
Kuhlman on pelipaikaltaan keskushyökkääjä ja kätisyydeltään right. Kaudella 2018-2019 alkaneella NHL-urallaan Kuhlman on pelannut 100 runkosarjaottelua, joissa on tehnyt 9 maalia ja 14 syöttöä eli 23 tehopistettä. 16 NHL-pudotuspeliottelussa Kuhlman on tehnyt yhden maalin ja kolme syöttöä eli neljä tehopistettä.

Lähteet

 https://www.nhl.com/player/karson-kuhlman-8480901?stats=career-r-nhl&season=null
 https://www.hockeydb.com/ihdb/stats/pdisplay.php?pid=154550

Yhdysvaltalaiset jääkiekkoilijat
Seattle Krakenin pelaajat
Vuonna 1995 syntyneet
Elävät henkilöt
Rafflesia arnoldii

Rafflesia arnoldii on rafflesiakasvien (Rafflesiaceae) heimoon kuuluva kasvilaji. Se tunnetaan sen suurikokoisista kukista, jotka ovat maailman suurimpia yksittäisiä kukkia. Rafflesia arnoldii valittiin vuonna 1993 yhdeksi Indonesian kolmesta kansalliskukasta. Sen tieteellinen lajinimi arnoldii on annettu luonnontieteilijä Joseph Arnoldin mukaan, joka yhdessä Stamford Rafflesin kanssa löysi kasvin.

R. arnoldiin kukat ovat väritykseltään punertavia. Sillä on viisi terälehteä, ja niissä on valkoisia kuvioita. Kukat voivat olla kahden sentin paksuisia ja halkaisijaltaan jopa metrin mittaisia. Ne voivat parhaimmillaan painaa 11 kilogrammaa. R. arnoldii -lajilla ei ole juuria, lehtiä, eikä vartta.

R. arnoldii -kasvia tavataan Malesiassa ja Indonesiassa. Indonesiassa sen levinneisyysalue rajoittuu Bengkulun provinssiin. Lajin elinympäristöjä ovat varjoisat sademetsät.

R. arnoldii on yksineuvoinen. Sen mätänevän lihan haju houkuttelee raatokärpäsiä pölyttämään sitä. Jyrsijät levittävät sen hedelmiä. R. arnoldii loisii kastanjaviineissä (Tetrastigma), joista se imee kaiken ravintonsa.

Lähteet 

Rafflesiakasvit
Uranet

Uranet on Suomessa kehitetty digitaalinen alusta verkkovalmennuspalveluiden, kuten esimerkiksi verkkokurssien tuottamiseen digipalveluna. Uranet poikkeaa muista verkkovalmennusympäristöistä siten, että siinä on opettajalta-opettajalle toiminto. Se mahdollistaa digipalvelun siirtämisen organisaatiosta toiseen. Uranet on suunniteltu toimimaan samalla tavalla kuin Netflix tai Spotify, jossa teknologia on maksutonta ja ainoa kustannus on sisältöjen käyttö.

Uranet-digialusta on perustettu vuonna 2018 Suomessa Matkailudiili -hankkeen yhteydessä. Vuonna 2019 joulukuussa Uranetissa oli 500 käyttäjätunnusta yli 50:stä organisaatiosta.

15. helmikuuta 2021 Uranetiin integroitiin älykkäät ominaisuudet, jotka toimivat älyavaimilla. Niiden avulla Uranetissa toimivat verkkovalmennuspalvelut muuttuvat älykkäiksi palveluiksi, jossa älykäs palvelu ymmärtää eri palvelun käyttötarkoituksen, verkostot, sisällöt, valmentajat ja käyttökohteet riippumatta siitä missä palveluita käytetään. Yksi älyavain on 9-18 merkkiä pitkä koodi, joka voi sisältää esimerkiksi verkokurssin tai kokonaisen koulutusohjelman. Koodien avulla voidaan palveluita missä ja koska tahansa käyttöön ilman, että pitäisi tehdä verkkovalmennuspalveluita uudestaan, koska älyavaimiin rakennettu äly ymmärtää käyttötarkoituksen. Älykkäät palvelut ensi esitellään Hyvinkään Yritysvoimalan webinaarissa

Lähteet

Suomalaiset verkkosivustot
Kortesjärvi (järvi)

Kortesjärvi on järvi Kauhavan Kortesjärvellä Etelä-Pohjanmaalla. Se on osa Purmonjoen vesistöä.

Kauhavan järvet
Kortesjärvi